CELEX: 62012CN0588
Language: el
Date: 2012-12-14 00:00:00
Title: Υπόθεση C-588/12: Αίτηση προδικαστικής αποφάσεως την οποία υπέβαλε το Arbeidshof te Antwerpen (Βέλγιο) στις 14 Δεκεμβρίου 2012 — Lyreco Belgium NV κατά Sophie Rogiers

16.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/6
            
         Αίτηση προδικαστικής αποφάσεως την οποία υπέβαλε το Arbeidshof te Antwerpen (Βέλγιο) στις 14 Δεκεμβρίου 2012 — Lyreco Belgium NV κατά Sophie Rogiers
   (Υπόθεση C-588/12)
   2013/C 79/11
   Γλώσσα διαδικασίας: η ολλανδική
   
      Αιτούν δικαστήριο
   
   Arbeidshof te Antwerpen
   
      Διάδικοι στην υπόθεση της κύριας δίκης
   
   
      Εφεσείουσα: Lyreco Belgium NV
   
      Εφεσίβλητη: Sophie Rogiers
   
      Προδικαστικό ερώτημα
   
   Μήπως οι διατάξεις των ρητρών 1 και 2, σημείο 4, της συναφθείσας στις 14 Δεκεμβρίου 1995 από τις γενικού χαρακτήρα διεπαγγελματικές οργανώσεις UNICE, CEEP και CES συμφωνίας-πλαισίου για τη γονική άδεια, η οποία προσαρτάται στην οδηγία 96/34/ΕΚ (1) του Συμβουλίου, της 3ης Ιουνίου 1996, σχετικά με τη συμφωνία-πλαίσιο για τη γονική άδεια που συνήφθη από την UNICE, το CEEP και τη CES, αποκλείουν τη δυνατότητα η αποζημίωση προστασίας που πρέπει να καταβληθεί στον εργαζόμενο, ο οποίος είχε συνάψει με τον εργοδότη του σύμβαση εργασίας αορίστου χρόνου κατά πλήρη απασχόληση και του οποίου η σύμβαση καταγγέλλεται μονομερώς από τον εργοδότη αυτόν χωρίς σοβαρό ή επαρκή λόγο κατά τη διάρκεια μειωμένης κατά 20 % ή κατά 50 % παροχής εργασίας λόγω της λήψεως γονικής άδειας, να υπολογιστεί με βάση τον μισθό που οφείλεται κατά την εν λόγω περίοδο της μειωμένης παροχής εργασίας, ενώ ο ίδιος εργαζόμενος θα είχε δικαίωμα να λάβει αποζημίωση προστασίας ανάλογη με τον πλήρη μισθό του αν είχε μειώσει κατά 100 % την παροχή της εργασίας του;
   
      (1)  EE L 145, σ. 4.